འདི་ཡང་ཆ་འཇོག་འོས་པའི་རྒྱུ་མཚན་ཞིག་རེད།འོན་ཀྱང་རྒྱུ་མཚན་འདི་ནི་ཨ་མེ་རི་ཀས་ངེས་པར་ཨེ་ཤི་ཡའི་ནང་འགོ་གཙོའི་གནས་བབ་རྒྱུན་འཛིན་བྱེད་པར་གོ་དགོས་དོན་མེད།ཨ་རིས་མུ་མཐུད་ཨེ་ཤི་ཡའི་མངའ་ཁུལ་དུ་ལས་དོན་སྤེལ་པ་དང་།རྒྱ་ནག་གི་སྟོབས་ཤུགས་ལ་ལྗིད་ཚད་སྙོམས་པ་དང་དམག་དཔུང་གི་གདམ་ཀ་ཁག་ལ་བཀག་སྡོམ་བྱེད་པའི་ལམ་ཁ་མང་པོ་ཡོད།མཚོ་རྒྱུད་དུ་ལྗིད་ཚད་སྙོམས་པའི་ཁ་གཡང་ཁྲོད་ཕྱིར་འཐེན་བྱེད་པའི་མཐའ་དང་།རྟག་ཏུ་འགོ་གཙོའི་གནས་བབ་རྒྱུན་འཛིན་བྱེད་པའི་མཐའ་འདི་གཉིས་ཀྱི་དབུས་སུ་མཚམས་སྦྱོར་བྱེད་པའི་ཐབས་ཤེས་ཤིག་ཡོད་པ་ནི།ཨ་མེ་རི་ཀར་ཁེ་ཕན་སྤྲད་ནས་གནོད་སྐྱོན་ལས་ལྡོག་ཐབས་བྱེད་རྒྱུ་དེ་རེད།དོན་དངོས་ཐོག་འདི་ལྟར་བྱེད་པ་ཨེ་ཤི་ཡའི་མངའ་ཁུལ་དུ་ཨ་མེ་རི་ཀའི་རྒྱུན་སྲོལ་དུ་གྱུར་ཡོད།སྒོ་འབྱེད་བྱས་པའི་པེ་ཅིང་རང་འགུལ་གྱིས་ཝ་ཞོན་ཀྲོན་གྱི་པང་དུ་སླེབས་པ་ཡིན་ན་འགོ་གཙོའི་གནས་བབ་དམིགས་ཡུལ་དུ་བཟུང་ཆོགདེའི་གོང་དུ་ཨ་མེ་རི་ཀའི་དམིགས་ཡུལ་ནི་ཨེ་ཤི་ཡ་མངའ་ཁུལ་དེ་གཞན་གྱིས་སྟངས་འཛིན་བྱེད་པ་སྔོན་འགོག་བྱེད་རྒྱུ་ཡིན་པ་ལས།རང་ཉིད་ཀྱི་སྟངས་འཛིན་ལས་དོན་བརྟན་སྲུང་བྱེད་རྒྱུ་དེ་མིན།གཅིག་བྱས་ན་ད་ལྟའི་སྐབས་འདིར་དམིགས་ཡུལ་དེ་རང་འཇགས་སྐྱར་གསོ་བྱེད་པའི་དུས་ལ་སླེབས་ཡོད།